**Z A P I S N I K**

sa 19. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 09. studenog 2023. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Dejan Ljikar
5. Branislav Mišljenović
6. Antun Lukić,
7. Zlatko Potočki,
8. Robert Mesaroš

**Odsutni članovi Općinskog vijeća:**

1. Mihael Sabadoš - najavio izostanak
2. Tomislav Panenić - najavio izostanak

**Osim članova Općinskog vijeća, sjednici su nazočni:**

1. Milan Grubač, općinski načelnik
2. Kata Cvitković, pročelnica JUO

**Odsutan:**

1. Slavko Ždinjak, zamjenik općinskog načelnika iz reda pripadnika rusinske nacionalne manjine

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 8 vijećnika od 10 vijećnika) i da se mogu donositi pravovaljane odluke.

Predsjednik prelazi na utvrđivanje dnevnog reda i predlaže dopunu dnevnog reda na način da se isti nadopuni točkom 4. Prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Tompojevci.

Predsjednik daje prijedlog izmjena i dopuna dnevnog reda na glasanje, te utvrđuje da je sa 8 glasova „ZA“, odnosno jednoglasno usvojen prijedlog izmjena i dopuna dnevnog reda.

Predsjednik daje dnevni red sa predloženom dopunom na glasanje, te konstatira da je sa 8 glasova „ZA“, odnosno jednoglasno usvojen

DNEVNI RED:

1. Prijedlog Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode- olujni i orkanski vjetar nastale u srpnju 2023. godine.
2. Prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci.
3. Prijedlog Plana djelovanja Općine Tompojevci u području prirodnih nepogoda za 2024. godinu.
4. Prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Tompojevci

Prije prelaska na dnevni red Predsjednik je otvorio raspravu o zapisniku sa 18. sjednice Općinskog vijeća Općine Tompojevci, održane dana 03. listopada 2023. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 8 glasova „ZA“ usvojilo Zapisnik.

**Točka 1.**

Prijedlog Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode- olujni i orkanski vjetar nastale u srpnju 2023. godine

Predsjednik daje riječ općinskom načelniku, izvjestitelju ove točke.

*Općinski načelnik* je upoznao vijećnike s prijedlogom odluke o kriterijima za dodjelu sredstava pomoći za ublažavanje i uklanjanje posljedica prirodne nepogode- olujni i orkanski vjetar nastale u srpnju 2023. godine, kojom se utvrđuje raspored sredstava pomoći odobrenih na temelju rješenja Vlade RH, od 27.07.2023. godine, a utvrđenih u Odluci župana o dodjeli sredstava pomoći od 26.10.2023. godine u ukupnom iznosu od 59.463,87 EUR. Sredstva se raspoređuju po sljedećem kriteriju: 100% vrijednosti podignutog materijala za sanaciju štete na stambenim objektima na temelju ovjerenih i potpisanih potvrda izdanih fizičkim osobama od strane Općinskog načelnika te vjerodostojne dokumentacije o nastalim troškovima, a nakon potvrde povjerenstva o istinitosti podataka. Sredstva se daju kao pomoć za ublažavanje i uklanjanje posljedica prirodnih nepogoda temeljem Odluke Županijske skupštine o kriterijima za dodjelu sredstava i konačne stručne procjene šteta Općinskog povjerenstva, a na terenu je bilo i županijsko povjerenstvo koje je izvršilo provjeru na nekoliko stambenih objekata. Općina Tompojevci je već dobila sredstva na račun, a ista će se doznači izravno na račune isporučitelja građevinskog materijala na temelju Odluke Općinskog načelnika.

Predsjednik otvara raspravu.

*Mijo Horvatović* pita jesu li pronađene nepravilnosti, od strane povjerenstva, prilikom obilaska terena?

*Općinski načelnik*, kod jednog građanina je pronađena nepravilnost, sav materijal koji je podigao ne nalazi se na objektu i toj adresi, taj materijal se ni ne financira ovim putem, a mi ćemo poduzeti odgovarajuće mjere da se taj materijal naplati od njega.

Predsjednik zatvara raspravu i daje prijedlog Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode- olujni i orkanski vjetar nastale u srpnju 2023. godine na glasanje, te konstatira da je **sa 8 glasova „ZA“, bez glasa „PROTIV“ i bez glasa „SUZDRŽAN“ prijedlog jednoglasno usvojen.**

**Točka 2.**

Prijedlog Odluke o raspisivanju Javnog natječaja za zakup poljoprivrednog zemljišta

u vlasništvu Općine Tompojevci

Predsjednik daje riječ općinskom načelniku, izvjestitelju ove točke.

*Općinski načelnik* – u Odluci se nalaze dvije kč, koje su bile na prošlom natječaju, za prvu česticu zakupoprimac je bio obrtnik, i taj obrt je sada zatvoren, a za drugu kč. nije potpisan ugovor, jer je ponuditelj odusta (jer je ponudio previsoku cijenu). Zakupnina je određena na temelju tržišne cijene.

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 3.**

Prijedlog Plana djelovanja Općine Tompojevci u području prirodnih nepogoda za 2024. godinu

Predsjednik je izvjestitelj pod ovom točkom.

Predsjednik - sukladno članku 17. Zakona o ublažavanju i uklanjanju posljedica prirodnih nepogoda sve JLS dužne su do kraja studenog tekuće godine donijeti Plan djelovanja u području prirodnih nepogoda za sljedeću kalendarsku godinu (pojašnjava što sve sadržava Plan za 2024. godinu).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog Plana djelovanja Općine Tompojevci u području prirodnih nepogoda za 2024. godinu, te konstatira da je **sa 8 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 4.**

Prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Tompojevci

Predsjednik daje riječ općinskom načelniku, izvjestitelju ove točke.

*Općinski načelnik –* Vlada RH je donijela Odluku da se zakupci i korisnici poljoprivrednog zemljišta u vlasništvu Republike Hrvatske, koji su zahvaćeni posljedicama afričke svinjske kuge i posljedicama prirodnih nepogoda oslobađaju plaćanja zakupnine i naknade za korištenje poljoprivrednog zemljišta u vlasništvu Republike Hrvatske za razdoblje korištenja od 1. srpnja do 31. prosinca 2023. i za 2024. godinu u cijelosti u dijelu koji je prihod državnog proračuna Republike Hrvatske u iznosu od 25 %, a istom Odlukom se preporuča i JLS da to isto učine u dijelu koji je prihod županije (10 %), općine i grada (65%), a Republika Hrvatska će nadoknaditi sredstva onim županijama, općinama i gradovima koji takvu odluku donesu, u iznosu za koji im je umanjen prihod s osnove plaćanja zakupnine i naknade za poljoprivredno zemljište u vlasništvu Republike Hrvatske. Gledajući, kao čelnik Općine, donošenjem ove Odluke izašlo bi se u susret onima koji su zahvaćeni navedenim posljedicama, a općina bi u cijelosti dobila ta sredstva od države i prije krajnjeg roka nego što je to propisano za zakupoprimce (pojašnjava što bi se dogodilo u slučaju ne plaćanja zakupnine, odnosno kašnjenja u plaćanju od strane zakupoprimaca i kako bi se to odrazilo na proračun i programe). U razgovoru s ministarstvom poljoprivrede sredstva su već osigurana i čeka se odluka JLS.

Predsjednik otvara raspravu.

*Branislav Mišljenović* pita zašto je obuhvaćena i 2024. godina i zašto se tom odlukom nisu obuhvatili i zakupoprimci koji rade drugu zemlju (i oni su oštećeni).

Općinski načelnik odgovara da je država vlasnik svoje zemlje i za tu zemlju donosi odluke (pojašnjava zašto i 2024. godina).

Predsjednik zatvara raspravu i daje prijedlog Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području Općine Tompojevci

na glasanje, te konstatira da je **sa 8 glasova „ZA“, bez glasa „PROTIV“ i bez glasa „SUZDRŽAN“ prijedlog jednoglasno usvojen.**

**PITANJA I PRIJEDLOZI:**

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

*Zlatko Potočki* – trebali bi na MO Mikluševci donijeti odluku za oslikavanje zida kod bine ( s desne strane kod crkve), branitelji će oslikati, pa kako to riješiti.

*Općinski načelnik* – svakako donijeti odluku, prije toga treba vidjeti u čijem vlasništvu je zid (crkvenom ili općinskom, tražiti suglasnost), tražiti suglasnost i od obitelji stradalih (to je osjetljiva tematika), kad se donese odluka onda će se pristupiti rješavanju. Upitan je i za sufinancirane dijela troškova, vidjeti koliki je to iznos, općina je uvijek tu za pomoć, ali ove godine nema planirano u proračunu, zato treba uvijek prije planirati da se to stavi u proračun.

*Antun Lukić* - postavlja pitanje u vezi smeća (cigle i šut) koje se još uvijek dovozi na baru u Tompojevcima.

*Općinski načelnik* – ne smije se odlagati otpad ni na jedna lokaciju, a pogotovo tamo gdje nije naše vlasništvo, na baru je privremeno zbrinu otpad nastao od elementarne nepogode koji će općina odvesti.

Sjednica završila u 14,40 sati

KLASA: 021-05/21-01/15

URBROJ: 2196-26-02-23-36

ZAPISNIK VODILA PREDSJEDNIK OPĆINSKOG VIJEĆA

Kata Cvitković Ivan Štefanac